6 Σεπτεμβρίου 2018

Ανακοίνωση

Μηνιαία Έκδοση AξIAnumbers

**Ο Όμιλος Χρηματιστηρίου Αθηνών κυκλοφορεί το Μηνιαίο Στατιστικό Δελτίο του Αυγούστου 2018. Τον Αύγουστο 2018 τα βασικά στατιστικά στοιχεία της αγοράς ήταν τα εξής:**

* **Η συνολική κεφαλαιοποίηση του Χρηματιστηρίου Αθηνών (ATHEX) έκλεισε στα €41,17 δισ., μειωμένη κατά 3,6% από τον προηγούμενο μήνα. Εάν δεν ληφθεί υπόψη η κεφαλαιοποίηση που κατέχει το ΤΧΣ, η μείωση αγγίζει το 3,3%.**
* **Οι εισροές κεφαλαίων από ξένους επενδυτές στην Ελληνική Αγορά, κατά την διάρκεια του Αυγούστου, ήταν λιγότερες από τις εκροές.**
* **Η συμμετοχή των ξένων επενδυτών στη συνολική κεφαλαιοποίηση της Ελληνικής αγοράς ανέρχεται σε 66,4% έναντι 66,8% στο τέλος του προηγούμενου μήνα, καταγράφοντας μείωση της τάξεως του 0,6%. Ωστόσο, συνυπολογίζοντας την συμμετοχή του ΤΧΣ (1.487,27 εκατ. ευρώ ή 3,6%) στη συνολική κεφαλαιοποίηση της Ελληνικής αγοράς η συμμετοχή των ξένων επενδυτών ανέρχεται σε 64,0% έναντι 64,1% τον προηγούμενο μήνα, παρουσιάζοντας μείωση της τάξεως του 0,2%.**
* **Συνολική αξία συναλλαγών €0,80 δις (αυξημένη κατά 45,4% σε σχέση με τον προηγούμενο μήνα και μειωμένη κατά 11,1% σε σχέση με τον ίδιο μήνα του προηγούμενου έτους).**
* **Ο συνολικός αριθμός των αξιών που μεταβιβάστηκαν λόγω διακανονισμού χρηματιστηριακών συναλλαγών ανήλθε στα 423.634.646 τεμάχια καταγράφοντας αύξηση 6,6% σε σχέση με τον προηγούμενο μήνα (397.347.172 τεμάχια) και μείωση 36,9% σε σχέση με τον Αύγουστο του 2017 (671.288.140 τεμάχια).**
* **Οι ξένοι επενδυτές τον Αύγουστο 2018 πραγματοποίησαν το 60,7% της συνολικής αξίας συναλλαγών.**
* **13,90 χιλιάδες Ενεργές Μερίδες επενδυτών (από 12,58 χιλιάδες τον προηγούμενο μήνα).**
* **584 Νέες Μερίδες επενδυτών (από 590 τον προηγούμενο μήνα).**
* **Απώλειες της τάξης του 4,2% στην τιμή του Γενικού Δείκτη Τιμών του Χρηματιστηρίου Αθηνών από το τέλος του προηγούμενου μήνα.**

Η Αξία Συναλλαγών του Αυγούστου 2018 έφτασε τα **€800,55 εκατ.** (*βλ.* *γράφημα 1*) σημειώνοντας **άνοδο** **κατά 45,4%** από τη συναλλακτική δραστηριότητα του προηγούμενου μήνα που ήταν €550,73 εκατ. Σε σχέση με τον Αύγουστο του 2017 που η αξία συναλλαγών ήταν €900,90 εκατ., σημειώθηκε μείωση της τάξης του 11,1%.

*Γράφημα 1*

Αντίστοιχα, η **Μέση Ημερήσια Αξία Συναλλαγών** του Αυγούστου 2018 ήταν **€36,39 εκατ.,** αυξημένη σε σχέση με την αντίστοιχη του προηγούμενου μήνα (€25,03 εκατ.) και μειωμένη της αντίστοιχης του ίδιου μήνα του προηγούμενου έτους (€40,95 εκατ.).

Ο **αριθμός των** **Ενεργών Μερίδων** για το μήναΑύγουστο 2018ανήλθε στις **13.896** έναντι 12.584 κατά τον προηγούμενο μήνα (τον Αύγουστο του 2017 ο αριθμός των ενεργών μερίδων ανήλθε στις 13.742).

Τον Αύγουστο 2018 δημιουργήθηκαν **584** **Νέες Μερίδες Επενδυτών** έναντι 590 νέων Μερίδων που δημιουργήθηκαν τον προηγούμενο μήνα.

Η **Κεφαλαιοποίηση του Χρηματιστηρίου Αθηνών (ATHEX)** στο τέλος του μήνα υπολογίστηκε στα **€41,17 δισ.** *(βλ. γράφημα 2).* Σε σχέση με την αντίστοιχη κεφαλαιοποίηση του προηγούμενου μήνα που ήταν €42,72 δισ., σημειώθηκε **μείωση της τάξης του 3,6%** ενώ συγκρινόμενη με την αντίστοιχη κεφαλαιοποίηση του ίδιου μήνα του προηγούμενου έτους που ήταν €44,29 δισ., σημειώθηκε μείωση κατά 7,0%.

*Γράφημα 2*

**Ανάλυση Συναλλαγών βάσει κατηγορίας επενδυτών**

Τον Αύγουστο 2018 **οι ξένοι επενδυτές στο σύνολό τους εμφάνισαν εκροές της τάξης των** **€14,32 εκατ**. Οι **μεγαλύτερες εκροές** προέρχονται από Μη Χρηματοπιστωτικές Επιχειρήσεις (€19,92 εκατ.), Ετ. Επενδύσεων Χαρτοφυλακίου, Ετ. Επενδύσεων σε Ακίνητη Περιουσία, Λοιπά Αμοιβαία Κεφάλαια (€12,31 εκατ.), Οργανισμούς ΕΕ (€5,17 εκατ.), Ιδιώτες, Ελεύθερους Επαγγελματίες, Αγρότες & Ατομικές Επιχειρήσεις (€2,10 εκατ.), Αμοιβαία Κεφάλαια Χρηματαγοράς (€1,30 εκατ.), ενώ οι **μεγαλύτερες εισροές** προέρχονται από Πιστωτικά Ιδρύματα & Πολυμερείς Αναπτυξιακές Τράπεζες (€23,05 εκατ.), Ιδιωτικά μη Κερδοσκοπικά Ιδρύματα (€3,17 εκατ.).

Οι **Έλληνες επενδυτές εμφανίζονται αγοραστές,** **με εισροές κεφαλαίων ύψους €14,33 εκατ**. Οι **μεγαλύτερες εισροές** προέρχονται από Μη Χρηματοπιστωτικές Επιχειρήσεις (€12,96 εκατ.), Ιδιώτες, Ελεύθερους Επαγγελματίες, Αγρότες & Ατομικές Επιχειρήσεις (€10,13 εκατ.), Αμοιβαία Κεφάλαια Χρηματαγοράς (€3,75 εκατ.), Ασφαλιστικές Εταιρείες (€1,34 εκατ.), ενώ **οι μεγαλύτερες εκροές** προέρχονται από Λοιπά Χρηματοπιστωτικά Ιδρύματα (€10,59 εκατ.), Πιστωτικά Ιδρύματα & Πολυμερείς Αναπτυξιακές Τράπεζες (€3,66 εκατ.).

Οι **ξένοι επενδυτές** τον Αύγουστο 2018 **πραγματοποίησαν το 60,7% των συναλλαγών** (σε σχέση με το 52,4% τον προηγούμενο μήνα ενώ τον Αύγουστο του 2017 είχαν πραγματοποιήσει το 60,2% των συναλλαγών) *(βλ. γράφημα 3)*.

Οι **Έλληνες Ιδιώτες επενδυτές** (Ιδιώτες, Ελεύθεροι Επαγγελματίες, Αγρότες & Ατομικές Επιχειρήσεις) τον Αύγουστο 2018 **πραγματοποίησαν το 15,3% των συναλλαγών** (τον προηγούμενο μήνα πραγματοποίησαν το 20,1% των συναλλαγών, ενώ τον ίδιο μήνα του προηγούμενου έτους είχαν πραγματοποιήσει το 17,9% των συναλλαγών) *(βλ. γράφημα 3)*.

Γράφημα 3

**Συμμετοχή Επενδυτών στο Χρηματιστήριο Αθηνών**

Η **συμμετοχή των ξένων επενδυτών** στην κεφαλαιοποίηση του Ελληνικού Χρηματιστηρίου στο τέλος του μήνα -συνυπολογίζοντας την συμμετοχή του ΤΧΣ- ανήλθε στο **64,0%** παρουσιάζοντας **μείωση** συγκριτικά με το ποσοστό του 64,1% που είχε διαμορφωθεί στο τέλος Ιουλίου 2018, ενώ χωρίς την συμμετοχή του ΤΧΣ το ποσοστό αυτό διαμορφώθηκε στο 66,4% έναντι 66,8%. Τον ίδιο μήνα του προηγούμενου έτους η συμμετοχή των ξένων επενδυτών ήταν 62,3% συνυπολογίζοντας την συμμετοχή του ΤΧΣ και 65,5% χωρίς την συμμετοχή του ΤΧΣ (*βλ. γράφημα 4*).

Οι **Έλληνες επενδυτές** στο τέλος του μήνα κατείχαν το **36,0%** του συνόλου της κεφαλαιοποίησης των μετοχών στο Χ.Α. (*βλ. γράφημα 4*).

*Γράφημα 4*

**Για περισσότερες πληροφορίες:**

Ειρήνη Χωριανοπούλου, Τηλ. 210 3366 565, e-mail: I.Chorianopoulou@athexgroup.gr

Εκδόσεις και Αναφορές του Χρηματιστηρίου

Επισκεφθείτε το σχετικό [σύνδεσμο](http://www.athexgroup.gr/el/web/guest/statistics-publications).

Τηλ: 210 33 66 565, e-mail: Information-Services-Dpt@athexgroup.gr

Σχετικά με τον Όμιλο Χρηματιστηρίου Αθηνών

Το **Χρηματιστήριο Αθηνών** από την ίδρυσή του, το 1876, συμμετέχει σταθερά στις οικονομικές και επιχειρηματικές εξελίξεις της χώρας.

Ο Όμιλος του Χρηματιστηρίου Αθηνών υποστηρίζει την ανάπτυξη και οργάνωση της Ελληνικής Κεφαλαιαγοράς. Λειτουργεί τις αγορές αξιών και παραγώγων, την εναλλακτική αγορά ενώ παράλληλα διενεργεί την εκκαθάριση και το διακανονισμό των συναλλαγών.

Το Χρηματιστήριο, μέσω των αγορών του, προσφέρει λύσεις και εργαλεία χρηματοδότησης στις επιχειρήσεις, διευρύνει τις επιλογές των επενδυτών παρέχοντας ένα ασφαλές, σταθερό και εύκολο περιβάλλον πλήρως εναρμονισμένο με τις διεθνείς πρακτικές και το Ευρωπαϊκό κανονιστικό πλαίσιο. Κατέχει δε το διεθνές πρότυπο επιχειρησιακής συνέχειας ISO22301 για το σύνολο των εταιρειών του, καθώς επίσης και για όλες τις επιχειρησιακές λειτουργίες και παρεχόμενα προϊόντα & υπηρεσίες.

Σε μια περίοδο που ο ρόλος των χρηματιστηριακών αγορών στην εξεύρεση εναλλακτικών τρόπων χρηματοδότησης των επιχειρήσεων, σε πανευρωπαϊκό επίπεδο, ενισχύεται σημαντικά, εμείς στον Όμιλο Χρηματιστηρίου Αθηνών έχουμε προχωρήσει σε μια σειρά πρωτοβουλιών και δράσεων με στόχο να αναδείξουμε την ελκυστικότητα της Ελληνικής Κεφαλαιαγοράς και να προβάλουμε τις εταιρίες μας στη διεθνή επενδυτική κοινότητα.

Οι μετοχές του Ομίλου διαπραγματεύονται στην Κύρια Αγορά του Χρηματιστηρίου Αθηνών (Σύμβολο: EXAE).

Συνοπτικές πληροφορίες για την αγορά και τον Όμιλο του Χρηματιστηρίου Αθηνών μπορείτε να βρείτε στον [σύνδεσμο](http://www.helex.gr/el/ir) καθώς και στην ιστοσελίδα του [www.athexgroup.gr](http://www.athexgroup.gr).